ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670002256
ขอให้ตรวจสอบการทิ้งขยะของคลินิกเสริมความงาม  บริเวณคลินิกเสริมความงาม ชื่อร้าน....ติดกับรถไฟฟ้าบีทีเอส (BTS) บางหว้า แขวงปากคลองภาษีเจริญ เขตภาษีเจริญ กรุงเทพมหานคร จุดสังเกตลงมาจากรถไฟฟ้าบีทีเอส (BTS) บางหว้า คลินิกจะอยู่ด้านซ้ายมือ ทางลงมาตรงไปเป็นบางแค (ข้อมูลตามผู้ร้องแจ้ง) เนื่องจากผู้ร้องแจ้งว่าคลินิกเสริมความงามดังกล่าวจะเอาขยะออกมาทิ้งเป็นประจำทุกวัน โดยจะเอามาทิ้งข้างนอกร้านบนทางเดินเท้าสาธารณะ จุดที่ร้านนำขยะมาทิ้งเป็นจุดที่มีการระบุป้ายห้ามทิ้งขยะ ผู้ร้องแจ้งว่าทางร้านไม่นำขยะไปทิ้งในจุดที่หน่วยงานจัดสรรไว้ให้ ซึ่งจุดที่สามารถทิ้งขยะได้ จะต้องเดินห่างไปจากคลินิกดังกล่าวไปอีก (ไม่สามารถระบุระยะทางที่แน่ชัดได้) ซึ่งจะอยู่ติดกับรถไฟฟ้าเอ็มอาที (MRT) สถานีบางหว้า ส่งผลให้ผู้คนที่เดินผ่านเข้าใจว่าเป็นจุดที่สามารถทิ้งขยะได้  เมื่อมีผู้คนเดินผ่านไปมาก็จะเอามาทิ้งตาม ก่อให้เกิดกลิ่นเหม็น สกปรก เป็นการสะสมขยะก่อให้เกิดเชื้อโรค พบเห็นมาเป็นระยะเวลาประมาณ 3-5 เดือนแล้ว จึงประสงค์ให้หน่วยงานที่เกี่ยวข้องลงพื้นที่ตรวจสอบต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata